ΣΦΟ Ρουέν Μπασκέτ

Η Σταντ Φιλιπέν Ομνισπόρ Ρουέν Μπασκέτ είναι γαλλικός σύλλογος καλαθοσφαίρισης ο οποίος αγωνίζεται στην Pro B για την σεζόν 2011-2012, ενώ έχει ως έδρα την πόλη Ρουέν της Νορμανδίας. Προέρχεται από τον αθλητικό σύλλογο με την ονομασία Σταντ Φιλιπέν Ομνισπόρ Ρουέν.

Ιστορία 
Η ΣΦΟ Ρουένη Μπασκέτ αποτελεί τμήμα του αθλητικού συλλόγου με την επωνυμία Σταντ Φιλιπέν Ομνισπόρ Ρουέν. Ο τελευταίος, με έτος ίδρυσης το 1892 υπό τον Ανρί Φουρσέν ως "Μαιζόν ντε Φιλιπέν", ανήκε στην ενορία του Σαιν Φιλίπ Νερί το 1893 (εξού και η ονομασία της "philippin"). Το 1899, ιδρύθηκε η ΣΦΝ Ζιμναστίκ : το τμήμα αυτό περιελάμβανε την ενόργανη γυμναστική, την ξιφασκία και την γαλλική πυγμαχία. Ο σύλλογος ΣΦΝ διέθετε καταστατικό σωματείου σύμφωνα με σχετικό νόμο του 1901. Από αυτόν θα προέλθουν ένα ποδοσφαιρικό τμήμα, ένα τμήμα στίβου, και η ΚΣΦ : η Κλαμπ Σπορτίφ Φιλιπέν.

Το 1961, πραγματοποιήθηκε νέα συγχώνευση, αυτή την φορά μεταξύ των philippins της Ρουέν και της SPES (Société de la Préparation à l'Éducation Sportive) που έγιναν η ΣΦΟΡ. Η Σταντ Φιλιπέν Ομνισπόρ Ρουέν μετρούσε το 1974 15 τμήματα με περίπου 100 εγγεγραμμένους αθλητές.

Η ΣΦΟ Ρουέν Μπασκετμπόλ κατέκτησε τον τίτλο της Πρωταθλήτριας Γαλλίας στη Nationale 3 το 1998 και κατέστη, χάρη στα αγωνιστικά της αποτελέσματα, ανεξάρτητος σύλλογος το 2000.

Έκτοτε, ο σύλλογος δεν σταμάτησε να ανεβαίνει τις βαθμίδες του γαλλικού μπάσκετ, φτάνοντας στην ελίτ της σεζόν 2004/2005, δηλαδή, την Pro A, προτού επιστρέψει στην Pro B την αμέσως επόμενη σεζόν.
Την σεζόν 2007-2008, η Ρουέν τερμάτισε 1η στην Pro B και πήρε την άνοδο για την Pro A ενόψει της σεζόν 2008-2009. Την επόμενη σεζόν, η ομάδα κατάφερε να παραμείνει στην κατηγορία για πρώτη φορά στην ιστορία της, προτού υποβιβαστεί την αμέσως επόμενη χρονιά. Την σεζόν 2010-2011, η Ρουέν τερμάτισε τρίτη στη διάρκεια της κανονικής σεζόν, όμως, αποκλείστηκε στα προημιτελικά της φάσης των play-offs.

Η σεζόν 2011-2012 αποδείχτηκε δύσκολη και βρήκε την ΣΦΟ να παλεύει σε όλη της τη διάρκεια για την αποφυγή του υποβιβασμού. Η Ρουέν πέτυχε, τελικώς, την παραμονή της χάρη σε μια νίκη με σκορ 95-75 απέναντι στην ΑΣ Ντενάν Βολταίρ στα πλαίσια της τελευταίας αγωνιστικής του πρωταθλήματος στην Σαλ ντε Κοτονιέ.

Πράγματι, η Σαλ ντε Κοτονιέ φαντάζει αρκετά μικρή για να φιλοξενήσει αγώνες της Pro A, όμως, παρ΄πα το μικρό της μέγεθος, η Σαλ ντε Κοτονιέ αποτελεί μία από τις ισχυρότερες έδρες των πρωταθλημάτων της Pro A και της Pro B. Η ΣΦΟ αγωνίζεται στο Kindarena, το νέο Παλαί ντε Σπορ ντε Ρουέν (χωρητικότητας  θέσεων, του οποίου τα εγκαίνια έγιναν το φθινόπωρο του 2012), κάτι που θα της επιτρέψει την οικονομική της επιβίωση στην Pro A χωρίς ιδιαίτερα οικονομικά προβλήματα.

Η κύρια λέσχη οπαδών της είναι γνωστή με την ονομασία Les Sportacus.
Έμβλημά της είναι μια λεοπάρδαλη.

Την 1η Φεβρουαρίου 2010, η Μητροπολιτική Περιοχή Ρουέν-Ελμπέφ-Ωστρεμπέρτ της χορήγησε ποσό της τάξεως των 280.000 €, είτις 130.000 € παραπάνω σε σχέση με την προηγούμενη σεζόν.

Διακρίσεις 
 Πρωταθλήτρια Γαλλίας στη Nationale 3 (1998)
 Πρωταθλήτρια Γαλλίας στη Nationale 2 (2000)
 Πρωταθλήτρια Γαλλίας στη Nationale 1 (2003)
 Άνοδος στην Pro A την σεζόν 2004/2005
 Πρωταθλήτρια της Pro B την σεζόν 2006/2007
 Άνοδος στην Pro A την σεζόν 2007/2008
 3η της κανονικής περιόδου στην Pro B την σεζόν 2010/2011 (προημιτελικά των play-offs)

Σήμα

Παραπομπές

Εξωτερικοί σύνδεσμοι 
 Επίσημη Ιστοσελίδα

Γαλλικοί σύλλογοι καλαθοσφαίρισης
Ιδρύσεις ομάδων καλαθοσφαίρισης το 2011